作者:韓愈
標題:《贈崔立之
內容:昔年十日雨，子桑苦寒饑。哀歌坐空室，不怨但自悲。其友名子輿，忽然憂且思。搴裳觸泥水，裹飯往食之。入門相對語，天命良不疑。好事漆園吏，書之存雄詞。千年事已遠，二字情可推。我讀此篇日，正當寒雪時。吾身固已困，吾友複何為。薄粥不足裹，深泥諒難馳。曾無子輿事，空賦子桑詩。